cyanic-selkie/wikianc huggingface dataset:
மருத்துவத் தமிழ்
மருத்துவத் தமிழிற்கு ஆய்விதழ்கள் இல்லாமை
தற்காலத்தில், மருத்துவம் தொடர்பான செய்தி மாத இதழ்கள் சில, தமிழில் வெளியடப் பட்டு வருகின்றன. ஆனால் மருத்துவம் தொடர்பான ஆய்விதழ்கள் தமிழில் இல்லை. சித்த மருத்துவ ஆய்வுகள் பற்றியும் இதழ்கள் எதுவும் இல்லை. தற்கால மருத்துவ அறிவியலுக்கு ஈடுகொடுக்க மருத்துவ ஆய்விதழ்கள் இல்லாதது மருத்துவத் தமிழுக்கு ஒரு பெருங் குறையாகும். தற்காலத்தில் தமிழகத்தில், சித்த மருத்துவம், ஆயுர்வேத மருத்துவம், இயற்கை மூலிகைய் மருத்துவம் ஆகிய துறைகளில் மருத்துவர்களும் வல்லுநர்களும் அதிக எண்ணிக்கையில் இருக்கின்றனர். எனினும் இத்துறைகளைப் பற்றிய அடிப்படைத் தகவல்களும் ஆய்வு முடிவுப் பதிவுகளும் அவர்களால் மேற்கொள்ளப் படவில்லை. மேலும் இத்தவகல்கள், முறைப் படுத்தல் மற்றும் ஆவணப் படுத்தல் ஆகிய பணிகள் மேற்கொள்ளப் பட்டு வைக்கப் படவில்லை.
மருத்துவத் தமிழ் மீது விமர்சனங்கள்
தமிழில் மருத்துவக் கல்வியைக் கற்றல், தொடர் துறைசார் கல்விக்குத் தடையாக இருக்கும் எனும் ஒரு பொதுக் கருத்து, ஆங்கில மருத்துவத துறை சார்ந்த வல்லுநர் பலராலும் முன்வைக்கப் ப்படுகிறது. அதி நவீன மருத்துவ தகவல்களும் ஆய்வு மற்றும் செயன்முறை ஆவணங்களும் ஆங்கிலத்திலேயே இருப்பது தற்போதைய நிலையாகும். அவற்றைத் தமிழில் தொகுப்பதற்கும் மொழி பெயர்ப்பதற்கும் ஆவணப் படுத்துவதற்கும் அடிப்படை வளங்கள் போதுமான அளவில் இல்லாமை, தமிழ்வழி மருத்துவக் கல்வியைத் தருவதற்கு ஒரு பெரும் தடையாக உள்ளது. மருத்துவ முதுகலைப் பட்டப் படிப்புகளுக்கும் மேற்பயிற்சிகளுக்கும் தொடர் மருத்துவக் கல்விக்கும் இது மிகப் பெரிய தடையாக இருக்கும் என அவரகளால் கருதப்படுகிறது.
வெளி இணைப்புகள்
பகுப்பு:மருத்துவத் தமிழ்
மறவநத்தம் மாரியம்மன் கோயில்
மறவநத்தம் மாரியம்மன் கோயில் தமிழ்நாட்டில் பெரம்பலூர் மாவட்டம், மறவநத்தம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தத்துவ விளக்கம் (நூல்)
தத்துவ விளக்கம் என்பது பெரியார் ஈ வே ரா எழுதிய ஒரு நூல் ஆகும். 1947 ஆம் ஆண்டில் சேலம் கல்லூரி தத்துவக் கலைக் கழகத்தில் பெரியார் ஈ வே. ரா ஆற்றிய சொற்பொழிவு ஒரு நூலாக ஆக்கப் பட்டுள்ளது. பெரியார் சுயமரியாதை பிரச்சார நிறுவனம் இந்நூலை வெளியிட்டது. இது பல பதிப்புகளைக் கண்டுள்ளது.
நூலின் உள்ளடக்கம்
கடவுள், மதம், மனித அமைப்பு, ஆத்மா, உயிர்-நான் என்னும் உள் தலைப்புக்கள் இந் நூலில் உள்ளன.
கருத்துகளில் சில
இந் நூலில் தரப்பட்டுள்ள சில கருத்துகள்:
வெளியிணைப்புகள்
பகுப்பு: மெய்யியல் தமிழ் நூல்கள் பகுப்பு:பெரியாரின் நூல்கள் பகுப்பு:1947 தமிழ் நூல்கள் பகுப்பு:இந்தியத் தமிழ் நூல்கள் பகுப்பு:இறைமறுப்புத் தமிழ் நூல்கள்
டெர்மினேட்டர் 3: ரைஸ் ஆப் த மெஷின்ஸ்
டெர்மினேட்டர் 3: ரைஸ் ஆப் த மெஷின்ஸ் (Terminator 3: Rise of the Machines ( டெர்மினேட்டர் 3 அல்லது டி3 என்றும் குறிப்பிடப்படுகிறது) என்பது 2003 ஆண்டைய அமேரிக்க அறிபுனை அதிரடித் திரைப்படமாகும். படத்தை ஜொனாதன் மோதோ இயக்கினார். படத்தில் ஆர்னோல்டு சுவார்செனேகர்,  நிக் ஸ்டால், க்ளைர் டேனஸ், கிறிஸ்டானா லோகென் ஆகிய நட்சத்திரங்கள் நடித்துள்ளனர். இது  டெர்மினேட்டர் தொடர் படங்களான டெர்மினேட்டர் 2:த ஜட்ச்மண்ட் டே   (1991), த டெர்மினேட்டர் (1984) ஆகியவற்றைத் தொடர்ந்து மூன்றாவதாக 2003 ஆண்டு வெளிவந்தத் திரைப்படம் ஆகும். இத்திரைப்படம் அமெரிக்காவில் ஜூலை 2, 2003 இல் வெளிவந்தது. இத்திரைப்படம் ஆர்னோட் கலிபோர்னியா மாநில ஆளுநர் ஆவதற்கு முன்னர் வெளிவந்த திரைப்படம் ஆகும். இத்திரைப்படத்தின் டிவிடி ஆர்னோல்ட் கலிபோர்னியா ஆளுநர் ஆனபின்பே வெளிவந்தது. இந்த வரிசையின் முதல் இரண்டு படங்களையும் இயக்கிய ஜேம்ஸ் கேமரன் இதில் பணியாற்றவில்லை. இது உலகளவில் $ 434 மில்லியன் வசூலைக் கடந்துவிட்டது.
ஜான் கானர் (ஸ்டாஹ்ல்) பிறப்பதற்கு முன்னரே அவரது தாயாரான சாரா கானரைக் கொல்லத் ஸ்கானெட் முயன்று அது தவறிய பின்னர், ஜான் கானர் சிறுவனாக இருக்கும்போதும் கொல்ல முயன்று  தோல்வியுற்றது, இப்போது ஸ்கைநெட்  மற்றொரு டெர்மினேட்டரான டி-எக்ஸ் (லோக்கன்) என்ற எந்திரத்தை அனுப்பி, முடிந்தவரை எதிர்க்கும் பல மனித சக்திகளை அழிக்க முயற்சிக்கின்றது. இதில் ஜான் கானரின் எதிர்கால மனைவியான கேட் ப்ரூஸ்டரையும் (டேன்ஸ்) கொல்ல முயல்கிறது. டி-எக்ஸ் ஜானை கொல்லத் துரத்துவதால் அவனின் உயிருக்கு ஆபத்து ஏற்படுகிறது. அதேசமயம்  டி-எக்சின் இலக்குகளை பாதுகாக்கவும் அதை எதிர்க்கவும் தங்கள் சொந்த டெர்மினேட்டரை (ஸ்வார்ஸ்னேக்கர்) எதிரிகாலத்தில் இருந்து மீண்டும் அனுப்புகின்றனர்.
இந்தத் திரைப்படத்தின் தொடர்ச்சியாக டெர்மினேட்டர் சால்வேசன் (2009) வெளிவந்தது.
கதை
ஜான் கானர் தன் பழைய ஊர் வாழ்கை என அனைத்தையும் விடுத்து ஒரு புதிய இடத்தில் வாழ்கிறான். அவனது தாயார் அவனது சிறுவயதில் அவனது எதிர்காலத்தில் நாட்டின் தலைவனாகி இயந்திரங்களுக்கும் மனிதர்களுக்கும் நடக்கும் போரில் இயந்திரங்களுக்கு எதிராக மனிதர்களுக்கு தலைமை ஏற்று அவர்களைக் காப்பான் என கூறிவந்ததையும், உலகின் அழிவையும் நினைத்துக் கவலைகொள்கிறான்.
இக்காலகட்டத்தில் எதிர்காலத்தில் இருந்து டி-எக்ஸ் என்ற நவீன இயந்திரப் பெண் ஜான் கானரின் எதிர்கால மனைவியும், அவனுக்குப் பின்னாள் நாட்டை வழிநடத்தப் போகிறவளுமான கிளையர் டோனசை கொல்லும் எண்ணத்துடன் அவளைத் தேடி வருகிறது. அதேசமயம் எதிர்காலத்தில் இருந்து கேட் ப்ரூஸ்டரையும், ஜான் கானரையும் காக்கும் நோக்கத்துடன் டெரிமினேட்டர் இயந்திர மனிதன் வருகிறது. இது டி-எக்ஸ் இயந்திரப் பெண்ணைவிட ஆற்றலிலும் தொழில் நுட்பத்திலும் பழையது.
ஜான் கானரின் மற்றும் கிளையர் டோனசையும் தேடிவந்து கொல்ல முயலும் டி-எக்சிடம் இருந்து இருவரையும் டெரிமினேட்டர் காக்த்து ஒரு ஜீப்பில் ஏற்றிக் கொண்டு தப்பிக்கிறது. அவர்களிடம் அவர்கள் எதிர்காலத்தில் என்னவாக இருப்பார்கள் என்றும், இன்று நாட்டின் அணு ஆயுதங்கள் போன்றவை ஸ்கானெட்டின் கட்டுப்பாட்டில் செல்லும் என்றும் இதனால் பெருமளவிலான மனிதர்கள் கொல்லப்படுவார்கள். என்றும் கிளைர் டோனசின் தந்தை டி-எக்சால் கொல்லப்படுவார் என கூறுகிறது. இந்த அழிவில் இருந்து உலகை காக்க டோனசின் தந்தையை எச்சரித்து ஸகானெட்டின் கட்டுப்பாட்டில் நாட்டின் கணிணி தகவல் வலையமைப்பை ஒப்படைப்பதை தடுக்க வேண்டுமென டெர்மினேட்டருடன் விரைகின்றனர்.
இந்நிலையில் கிளைர் டோனசின் தந்தை ராபர்ட் பிரிவ்சர் அமேரிக்க படைத்துறையில் தலைமைப் பொறுப்பில் இருக்கிறார். இவர் தலைமையினான குழுவினர் ஸ்கானெட் என்னும் அதி புத்திசாலியான இயந்திரத்தை இராணுவத் தேவைக்காக வடிவமைக்கிறார். இந்நிலையில் இராணுவத்தின் கணிணிகளையும், தகவல் தொடர்பையும் தீநிரல்கள் தாக்குகின்றன. இதனால் தகவல் தொடர்புகள் துண்டிக்கப்படுகின்றன. இதற்கு தீர்வாக நாட்டின் அனைத்து கணிணிகளையும் ஸகானெட்டின் கட்டுப்பாட்டில் விட்டால் தீநிரல்கள் அழிக்கப்படும் என என்ற ஆலோசனையை செயல்படுத்துமாறு நாட்டின் அதிபர் இவருக்கு ஆணையிடுகிறார். ஜான் கானரின் மற்றும் கிளையர் டோனஸ் ஆகியோர் வந்து சேர்வதற்குள் ஸ்காய்னெட்டின் கட்டுப்பாட்டின்கீழ் படைத்துறையின் கணிணிகள் போன்றவை ராபர்ட் பிரிவ்சரால் விடப்படுகின்றன. ஸ்காய்னெட் மனிதர்களுக்கு எதிரான போரைத் துவக்குகிறது இதில் பலர் கொல்லப்படுகின்றனர். இதைக்கண்டு வருந்தி காயமுற்றதால் இறக்கும் தறுவாயல் உள்ள ராபர்ட் பிரிவ்சர் ஜான் கானரினிடம் தன் மகளைப் பார்த்துக் கொள்ளுமாறும், மெக்சிகோ எல்லையில் அமைந்துள்ள நிலவறைக்கு செல்லுமாறு கூறி அதற்கான கோப்புகளை அளித்துவிட்டு இறந்துவிடுகிறார்.
இதைத் தொடர்ந்து ராபர்ட் பிரிவ்சரின் குடிட்டி விமானத்தில் நிலவறை இருக்கும் பகுதிக்குச் செல்கின்றனர். இவர்களைக் கொல்ல தொடர்ந்து டி-எக்சும் ஒரு உலங்கு வானூர்தியில் வர, அதைத் தொடர்ந்து டெர்மினேட்டரும் இன்னொரு உலங்கு வானூர்தியில் வந்து இருவரையும் நிலவறைக்குள் அனுப்பி டி- எக்சுடன் மோதி டெர்மினேட்டர் தன்னை அழித்து உடன் டி-எக்சையும் அழிக்கிறது.
மேற்கோள்கள்
பகுப்பு:ஆங்கிலத் திரைப்படங்கள் பகுப்பு:2003 திரைப்படங்கள் பகுப்பு:ஆங்கில அறிபுனைத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:கொலம்பியா பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள்
சேர்வைகரன்பட்டி ஊராட்சி
சேர்வைக்காரன்பட்டி ஊராட்சி (Servaikaranpatti Gram Panchayat), தமிழ்நாட்டின் திருநெல்வேலி மாவட்டத்தில் உள்ள கடையம் ஊராட்சி ஒன்றியத்தில் அமைந்துள்ளது. இந்த ஊராட்சி, ஆலங்குளம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4644 ஆகும். இவர்களில் பெண்கள் 2415 பேரும் ஆண்கள் 2229 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அக்காச்சி
கப்டன் அக்காச்சி என்ற சிவகுமாரன் சிறீகாந்தன் (இ. செப்டம்பர் 15, 1989) யாழ்ப்பாணம், நீர்வேலி பிரதேச விடுதலைப் புலிகளின் பொறுப்பாளராக இருந்த போராளி.
வீடு திரும்புதல்
வீடு திரும்புதல் அல்லது தாய் மதம் திரும்புதல் (Ghar Wāpsi घर वापसी) என்பது இந்து, சீக்கியம் மற்றும் சார்ந்த சமயத்திலிருந்து பிற சமயங்களுக்கு மதம் மாறியவர்கள் மீண்டும் தாய் மதமான இந்து மற்றும் சீக்கிய சமயத்தில் மீண்டும் இணைவதற்கு வீடு திரும்புதல் என்பர். இதனை இந்தியாவில் செயல்படும் விஷ்வ இந்து பரிசத் மற்றும் ராஷ்டிரிய சுயம்சேவாக் சங்கம், வீடு திரும்புதல் என்ற நிகழ்ச்சிகள் மூலம் வேற்று மதத்தினரை மீண்டும் இந்து சமயத்தில் சேர்க்கும் செயல் இந்திய நாடு முழுவதும் நடைபெறுகிறது.
அக்காச்சி
இளமைக்காலம்
யாழ்ப்பாண மாவட்டம், நீர்வேலியைச் சேர்ந்த சிவகுமாரன், கனகமணி ஆகியோரின் இரட்டைக் குழந்தைகளில் ஒருவர் சிறீகாந்தன். மற்றவர் சிறீரஞ்சன் என்றும் பெயரிட்டிருந்தனர். ஸ்ரீரஞ்சன் சிறு வயதிலேயே இறந்து விட்டான். சிறீகாந்தன் விடுதலை இயக்கத்தில் ஜெகன் என்ற பெயரில் இணைந்து கொண்டு அக்காச்சி என்ற பெயரில் நீர்வேலிப் பிரதேசத் தலைவர் ஆனார். அக்காச்சி பாடசாலையில் படிக்கும் காலத்தில் விளையாட்டுப் போட்டிகளிலும் கராட்டிப் பயிற்சிகளிலும் குதிரையேற்றப் பயிற்சிகளிலும் மிகுந்த ஆர்வமுள்ளவராக இருந்தார்.
புலிகள் இயக்கத்தில் அக்காச்சி
1983 ஆம் ஆண்டுக் கலவரத்தின் எதிரொலிகள் அக்காச்சியை பாதித்தது. இதனால் தமிழீழ விடுதலைப் புலிகள் இயக்கத்தின் போரணியில் ஒர் உறுப்பினனாக இணைந்து கொண்டார். 'அக்காய் டீசேர்ட்' அணிந்து கொண்டு நின்ற ஜெகனைக் கண்ட, கப்டன் பண்டிதர் "அக்காச்சி" என்ற பெயரை வைத்தார். அன்றிலிருந்து அப்பெயரே நிலைத்தது. விடுதலை இயக்கத்தின் இரண்டாம் படைப்பிரிவில் இராணுவப் பயிற்சியை முடித்துக் கொண்டு 1985 ஆம் ஆண்டின் முற்பகுதியில் தாயகம் திரும்பிய அக்காச்சி அக்கால கட்டத்தில் புலிகளால் நடத்தப்பட்ட பல இராணுவ நடவடிக்கைகளிலும், 1985 பெப்ரவரியில் இடம்பெற்ற கொக்கிளாய் இராணுவ முகாம் தாக்குதல், 1985 ஏப்ரல் மாதம் நடைபெற்ற யாழ்ப்பாணக் காவல் நிலையத் தாக்குதல், 1985 மே மாதம் நடைபெற்ற மன்னார் காவல் நிலையத் தாக்குதல் என்பவற்றில் பங்கேற்றார்.
வீடு திரும்புதல்
கேரளாவின் ஐந்து மாவட்டங்களிலும், கோவாவிலும் வேற்று மதத்தில் இணைந்த கத்தோலிக்க கிறித்தவர்களை மீண்டும் தாய் மதமான இந்து சமயத்திற்கு மாற்றும் நிகழ்ச்சிகள் நடத்த விஷ்வ இந்து பரிசத் அமைப்பு முயல்கிறது. .
ஆந்திரா மற்றும் தெலிங்கானா மாநிலத்திலிருந்து 8,000 நபர்கள் மீண்டும் வீடு திரும்புதல் நிகழ்வு மூலம் இந்து சமயத்திற்கு விஷ்வ இந்து பரிசத் மூலம் மீண்டும் தாய் மதமான இந்து சமயத்திற்கு திரும்பியுள்ளனர்.
அக்காச்சி
ஒப்பரேஷன் லிபரேஷன்
1987இல் இலங்கை அரசு வடமராட்சி மீது தொடுத்த ஒப்பரேஷன் லிபரேஷன் இராணுவ நடவடிக்கைக்கு எதிரான யுத்தத்தில் அக்காச்சி பங்குபற்றினார்.
இந்திய இராணுவத்துடன் ஏற்பட்ட மோதல்
இந்திய அமைதி காக்கும் படை 1987ஆம் ஆண்டு ஒக்டோபர் மாதம் விடுதலைப் புலிகளுடன் மீது போர் தொடுத்தது. யாழ்ப்பாணம் டச்சுக் கோட்டையில் இருந்து ஒரு பிரிவினர் வெளியேற முயன்று கொண்டிருந்த அதே வேளையில் வேறு படைப் பிரிவினர் பலாலி வீதி, கே.கே.எஸ். வீதி, கண்டி வீதி வழியாக யாழ்ப்பாண நகரை நோக்கி முன்னேற முயன்று கொண்டிருந்தனர். கைதடி - கோப்பாய் வீதி வழியாக கோப்பாய்ச் சந்திக்க வரமுயன்ற இந்திய இராணுவத்தை அந்த இடத்தை நோக்கி நகரவிடாமல் பதினொரு நாட்கள் அக்காச்சியின் அணி தடுத்து நிறுத்தி வைத்துக்கொண்டது. உக்கிரமான போர் இடம்பெற்றது. பலத்த ஷெல் தாக்குதல்கள் இடம்பெற்றன. இந்த உக்கிரமான போரில் கோப்பாய் சந்திக்கு வரமுடியாத நிலையில் நின்ற இந்திய இராணுவத்தின் ஒரு படைப் பிரிவை அக்காச்சி அணி தடுத்து நிறுத்தி வைத்துக் கொண்ட நிலையில் இன்னுமொரு இந்தியப் படைப்பிரிவு மறுபக்கத்தால் உரும்பிராய் கிருஷணன் கோயிலடிக்கு வந்து வாழைத் தோட்டங்களுக்கூடாக நீர்வேலி வெங்காயக் கூட்டுறவுச் சங்கமருகில் வந்தது. கொமாண்டோ மோட்டார் ஷெல் தாக்குதல்களும் செயின் புளக்கு(டாங்கி) களாலும் தாக்கிய வண்ணம் கோப்பாய்ச் சந்திக்கு இந்திய இராணுவம் நள்ளிரவு கன்னிரண்டு மணிக்கே சென்றடைந்தது. இந்திய இராணுவ நடவடிக்கைளின் போது நீர்வேலிப்பகுதியில் அதிக உயிர்ச்சேதமோ பொருட்சேதமோ ஏற்படாமல் அக்காச்சியே ஏற்ற நடவடிக்கைகளையெடுத்து தனது திறமையால் கிராமத்தைக் காப்பாற்றினார் என இப்பகுதி மக்கள் நினைவு கூர்ந்து கொள்கிறார்கள்.
வீடு திரும்புதல்
ஏற்கனவே பிற மதங்களுக்கு மாறிய 1,200 நபர்கள் மீண்டும், வீடு திரும்புதல் என்ற நிகழ்ச்சியின் மூலம், இந்து சமயத்திற்குத் திரும்பியுள்ளனர்
அக்காச்சி
வேறு தாக்குதல்கள்
1987 அக்டோபர் தொடக்கம் 1988 மார்ச் வரையுள்ள காலப்பகுதியில் நீர்வேலிப் பகுதியில் இந்திய இராணுவத்தின் மீது தாக்குதல்களில் அக்காச்சி பங்கேற்றார். பின்னர் அக்காச்சி அங்கிருந்து தப்பி பிறிதொரு பகுதிக்குள் நுழைந்தார்.
வீடு திரும்புதல்
வீடு திரும்புதல் என்ற நிகழ்வின் மூலம் தாய் மதமான இந்து மதத்திற்கு மதம் மாற விரும்பும் மஞ்ஹி எனும் தாழ்த்தப்பட்ட சமூக மக்கள் தங்களுக்கு, கல்வி, சுகாதாரம், மேம்பட்ட வாழ்க்கை வசதிகள் செய்து தரவேண்டும் என்று கோரிக்கை வைத்துள்ளனர். .
அக்காச்சி
வன்னியில் அக்காச்சி
1988 மார்ச் மாதம் தொடக்கம் 1989 தை மாதம் வரை அக்காச்சி வன்னிப் பகுதியில் இந்திய இராணுவத்துடன் பல மோதல்களில் ஈடுபட்டார்.
வீடு திரும்புதல்
தாய் மதம் திரும்புதல் என்ற நிகழ்ச்சியின் மூலம் மேற்கு வங்காளத்தில் 100 ஆதிவாசி கிறித்தவர்கள் தாய் மதமான இந்து மதத்திற்கு மதம் மாறியுள்ளனர்.
அக்காச்சி
மீண்டும் குடாநாட்டில்
சில மாதங்களை வன்னியில் கழித்துவிட்டு மீண்டும் 1989 தை மாதமளவில் அக்காச்சி குடா நாட்டிற்குள் வந்தார். இக்காலத்தில் அக்காச்சியும் அவனது தோழர்களும் கெரில்லா வாழ்க்கையே மேற்கொண்டனர். வீதிகளைக் கடக்கும் போது அல்லது தனது ஆதரவாளர்களைச் சந்திக்க வரும்போது எதிர்பாராமல் இந்திய இராணுவத்தைச் சந்திக்க நேரிட்டால் மோதல்கள் ஏற்படுவதுண்டு. இவ்வாறான மோதல்களில் பெரும் இழப்புக்களோடு இந்திய இராணுவம் முகாம் திரும்பிய ஒரு மோதல் மே 17, 1989 அன்று நீர்வேலிப் பகுதியில் நிகழ்ந்தது. இதேபோல் மே 30, 1989 அன்று அக்காச்சியும் சிவநேசன் என்ற இன்னொரு போராளியும் எதிரும் புதிருமாக இந்திய இராணுவத்தைச் சந்தித்தபோது பெரும் மோதல் ஒன்று நிகழ்ந்தது. இந்த மோதலின் போது கப்டன் நேரு, லெப்.குட்டி ஆகியோரும் இராணுவத்தினருடன் மோதினர். நீர்வெலி - அச்செழு வீதியில் நிகழ்ந்த இந்த மோதலில் எல்லோரும் சுற்றி வளைப்பை உடைத்து வெளியேறினர். ஆனால் சிவநேசன் நேருக்கு நேர் ஏற்பட்ட மோதலில் மரணம் அடைந்தார். இதே போன்ற பிறிதொரு மோதல் ஆகஸ்ட் 8, 1989 அன்று பருத்தித்துறை வீதியில் சிறுப்பிட்டிக்கு அருகே ஏற்பட்டது. இந்த மோதலில் கப்டன் ஒருவர் உட்பட இரண்டு இந்திய இராணுவத்தினர் இறந்தனர். இந்த மோதலில் அக்காச்சி முக்கிய பங்கு வகித்தார். இந்த மோதல் நிகழ்ந்த மறுதினம் காலை 7:15 மணிக்கு ஆகாசவாணி டில்லி தமிழ்ச் செய்தியில் இந்த மோதல் பற்றிக் குறிப்பிட்டு அக்காச்சி தலைமையிலான குழுவே இந்த மோதலில் ஈடுபட்டது என்று அந்தச் செய்தியறிக்கையில் தெரிவிக்கப்பட்டது.
வீடு திரும்புதல்
மீண்டும் தாய் மதம் திரும்பும், வீடு திரும்பல் என்ற நிகழ்ச்சியின் மூலம் இந்து மதத்திற்கு மக்கள் மாற்றப்படுவதை வேறு சமயத்தினர் கடும் எதிர்ப்பு காட்டி வருகின்றனர்.
அக்காச்சி
இறுதித் தாக்குதலும் மரணமும்
ஓட்டுமடம் என்ற இடத்தில் கூடாரமடித்து புலிகளுக்கு எதிராகச் செயல்பட்டு வந்த ஈ.என்.டி.எல்.எப். என்ற அமைப்பினர் செப்டம்பர் 15, 1989 அன்று திலீபனின் அஞ்சலி நிகழ்வுக்கான ஏற்பாடுகளைச் செய்து கொண்டிருந்த பொதுமக்கள் மீது தாக்குதலை மேற்கொண்டனர். திலீபனின் அஞ்சலிப் பிரசுரம் ஒட்டிய மதனா என்ற இளைஞன் சுட்டுக் கொல்லப்பட்டான். அவர்களை அக்காச்சி எதிர்த்ததால் அங்கே மோதல் ஒன்று ஆரம்பமானது. அப்போது நீர்வேலி கண்ணாடித் தொழிற்சாலையில் நடந்த துப்பாக்கிச் சண்டையில் குண்டடி பட்டு அக்காச்சி மரணம் அடைந்தார்.
வெளி இணைப்புகள்
பகுப்பு:விடுதலைப் புலிகளின் போராளிகள் பகுப்பு:1989 இறப்புகள்
வீடு திரும்புதல்
வெளி இணைப்புகள்
பகுப்பு:இந்து சமய அமைப்புகள் பகுப்பு:ராஷ்டிரிய சுயம்சேவாக் சங்கம் பகுப்பு:ராஷ்டிரிய சுயம்சேவாக் சங்கத்தின் தத்துவங்கள்
மயிலு
விக்ரானந், சம்மு ஆகியோர் முக்கிய வேடத்தில் நடித்திருந்தனர்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2012 தமிழ்த் திரைப்படங்கள் பகுப்பு:2012 திரைப்படங்கள் பகுப்பு:இளையராஜா இசையமைத்த திரைப்படங்கள்
டேனியல் ஸ்ட்ரெட்ச்
டேனியல் ஸ்ட்ரெட்ச் (பிறப்பு: புள்ளே, சுவிட்சர்லாந்து. பிரைபோர்க் மண்டலம்) ஒரு சுவிஸ் இராணுவ பயிற்றுநரும், சமூக மன்ற உறுப்பினரும், சுவிஸ் மக்கள் கட்சியின் முன்னாள் உறுப்பினரும் ஆவார்.
சுவிட்சர்லாந்தில் உள்ள பள்ளிவாசல்களில் மினார் கட்டுவதை தடை செய்ய வேண்டும் என்று குரல் எழுப்பிய டேனியல் ஸ்ட்ரெட்ச், 2005 ஆம் ஆண்டு கிறித்தவ மதத்திலிருந்து இஸ்லாம் மதத்தினை ஏற்றுக்கொண்டார்.
மேலும் பார்க்க
பகுப்பு:சுவிஸ் இராணுவம் பகுப்பு:வாழும் நபர்கள்
பாடநூல்
பாடநூல் (Text book) என்பது கல்வி நிலையங்களில் பயிலும் மாணவர்களுக்காக பயிற்றுவிக்கப்படும் பாடப்பொருள் குறித்து அச்சடித்த நூலைக் குறிக்கும்.பெரும்பாலான பாடப்புத்தகங்கள் அச்சிடப்பட்ட வடிவில் வெளியிடப்பட்ட போதிலும், பல நூல்கள் இப்போது இணையத்தில் மின்னூல்களாகக் கிடைக்கின்றன. ஒரு குறிப்பிட்ட தலைப்பில் தகவல்களை அறிந்துகொள்ளவும் வழிமுறைகளை அறிந்துகொள்ளவும் மக்கள் பாடநூல்களைப் பயன்படுத்தினர். சில பாடநூல்கள் வாசிப்பவர்களின் அறிவையும் விளங்கியுள்ளனரா என்றும் சோதிப்பதற்காக கேள்விகளை உடையதாவும் காணப்படுகின்றன.
பயிற்சி நூல் (workbook) என்பது பாடநூலின் ஒருவகையாகும். எனினும் இதில் பயிற்சி செய்வதற்கான சில பயிற்சிகளும் கேள்விகளுமே உள்ளன. பயிற்சி நூல்கள் கற்பிப்பதற்காக வடிவமைக்கப்பட்டவை அல்ல எனினும் அவை முக்கியமான சில பகுதிகளை பயிற்சி செய்யவும் மேலதிக பயிற்சியை அளிக்கவும் பெரிதும் உதவுகின்றன. மீள்-பார்வை வழிகாட்டியும் (revision guide) ஒருவகை பாட நூல் ஆகும். அது கற்பவர்களுக்கு பாடத்தைப் பற்றி மீள் ஞாபகமளிப்பதாகவும் மேலதிக பயிற்சியை அளிப்பதாகவும் அமைகின்றது, குறிப்பாக இது பரீட்சைக்கு முன்னாயத்தம் செய்ய இகவும் உதவுகின்றது.
பகுப்பு:நூல்கள் பகுப்பு:துறை வாரியாக நூல்கள் பகுப்பு:கல்விசார் கருவிகள்
கீழமிழ்தல் (நிலவியல்)
கீழமிழ்தல் வலயங்களில் ஒரு பெருங்கடல் தட்டு, ஒரு கண்டத் தட்டுக்குக் கீழ் அல்லது இன்னொரு பெருங்கடல் தட்டுக்குக் கீழ் நகரும். கீழமிழ் வலயங்களில் எரிமலைக் குமுறல், புவியதிர்ச்சி, மலையுருவாக்கம் என்பன கூடிய வீதத்தில் நிகழ்கின்றன.
பகுப்பு:நிலவியல்
பொன்னியின் செல்வன் 1
பொன்னியின் செல்வன் 1 என்பது 2022 இல் திரைக்கு வெளிவந்த ஒரு தமிழ் வரலாற்று நாடகத் திரைப்படம் ஆகும். இந்தத் திரைப்படத்தை மதராசு தாக்கீசு, லைக்கா தயாரிப்பகம் ஆகிய தயாரிப்பு நிறுவனத்தின் கீழ் மணிரத்னம் இயக்கித் தயாரித்தார். இது பிரபல தமிழ் எழுத்தாளரான கல்கியின் பொன்னியின் செல்வன் என்ற புதினத்தை அடிப்படையாகக் கொண்ட இரு பாகங்களின் முதல் பாகம் ஆகும். இளங்கோ குமரவேல், பி.ஜெயமோகன் ஆகியோருடன் இணைந்து ரத்னம் இதற்கான திரைக்கதையை எழுதியுள்ளார்.
இத்திரைப்படத்தின் முதன்மை நடிகர்கள் விக்ரம், கார்த்திக், ஜெயம் ரவி, ஜெயராம், ஐஸ்வர்யா ராய் பச்சன், திரிசா, விக்ரம் பிரபு, ஐஸ்வர்யா லெக்ச்சுமி, அஸ்வின் ககுமனு, சோபிதா துலிபாலா மற்றும் துணைநிலை நடிகர்கள் சரத்குமார், பார்த்திபன், பிரபு, பிரகாஷ் ராஜ், ரகுமான் ஆகியோர் ஆவர். ஏ. ஆர். ரகுமான் இசைமைத்துள்ளார், ரவி வர்மன் ஒளிப்பதிவையும் ஏ. ஸ்ரீகர் பிரசாத் தொகுத்தலையும் தோட்டா தரணி தயாரிப்பு வடிவமைப்பையும் புரிந்தனர்.
பொன்னியின் செல்வன் முதலில் தனித்து நிற்கும் திரைப்படமாக இருக்கும் நோக்குடன் இருந்தது. ஆனால் பின்னர் இரு பாகங்களாகப் பிரிக்கப்பட்டு, அதில் முதல் பாகமானப் பொன்னியின் செல்வன் 1 செப்டம்பர் 30, 2022 இல் உலகம் முழுவதும் வெளியானது. இந்தத் திரைப்படத்தின் தொலைக்காட்சி உரிமையை சன் டிவி வாங்கியது.
கதையின் அடுத்த பகுதியான பொன்னியின் செல்வன் 2, 28 ஏப்ரல் 2023 அன்று வெளியிடப்பட்டது.
கதை
10 ஆம் நூற்றாண்டில், சோழப் பேரரசர் சுந்தர சோழர் தென்னிந்தியாவில் செழிப்பாக ஆட்சி செய்கிறார். அதே நேரத்தில் அவரது மகன்களான ஆதித்த கரிகாலன் மற்றும் அருள்மொழிவர்மன் அல்லது பொன்னியின் செல்வன் ஆகியோர் முறையே காஞ்சி மற்றும் இலங்கையில் பேரரசுகளை கைப்பற்றினர். ஆதித்த கரிகாலன் தனது நாட்டில் ஏதோ பிரச்சனையை உணர்ந்து, தனது நம்பிக்கைக்குரிய கூட்டாளியும் வாணர் குலத்து இளவரசனுமான வல்லவரையன் வந்தியத்தேவனை அனுப்பி அதுகுறித்து விசாரிக்கவும், பின்னர் தன் சகோதரி இளவரசி குந்தவை மற்றும் சுந்தர சோழர் ஆகியோருக்கு தகவலை அனுப்புகிறான். அமைச்சர்கள் அனைவரும் கூடிவிருக்கும் கடம்பூர் கோட்டைக்கு வருவதற்கு முன் வந்தியத்தேவன் வைணவரான ஆழ்வார்க்கடியான் நம்பியை சந்திக்கிறான். கடம்பூரின் இளவரசன் கந்தமாறனுடன் இருந்த தோழமையைப் பயன்படுத்திக் கோட்டைக்குள் நுழைகிறான் வந்தியத்தேவன். அங்கு நடக்கும் சிற்றரசர் கூட்டத்தில் ஆதித்த கரிகாலனை அரியணை ஏறவிடாமல் தடுக்கவும், அவனது சித்தப்பா மதுராந்தக சோழனை அதில் அமர்த்தவும் நிதி அமைச்சரும் பொக்கிசதாரருமான பெரிய பழுவேட்டரையர் மற்றும் பிற அமைச்சர்கள் சதி ஆலோசனை செய்வதைக் கேட்கிறான்.
நம்பியும் சதியாலோசனையை உளவு பார்ப்பதைக் கண்ட வந்தியத்தேவன், கோட்டையிலிருந்து வெளியேறிய பிறகு, ஒரு படகில் நம்பியை எதிர்கொள்கிறான். தான் இல்லாத நேரத்தில் வீட்டில் இருந்து மர்மமான முறையில் காணாமல் போன நந்தினியைக் கண்டுபிடிக்க தான் அங்கு வந்திருந்ததாகத் தெரிவிக்கிறான். பெரிய பழுவேட்டரையரின் தம்பி சிறிய பழுவேட்டரையரின் கண்ணில் மண்ணைத் தூவி தஞ்சாவூரில் உள்ள அரச மாளிகைக்குச் செல்ல எண்ணி, நந்தினியின் வாகனத் தொடரை இடைமறித்த வந்தியத்தேவன், தான் நம்பிக்கு அறிமுகமானவர் என்றும் அவரிடம் இருந்து ஒரு செய்தியை அனுப்ப விரும்புவதாகவும் தெரிவிக்கிறான்.
அரண்மனைக்குள் நுழைய உதவும் ஒரு முத்திரை மோதிரத்தை நந்தினி அவனிடம் கொடுத்து விட்டு செல்கிறாள். கோட்டையின் தலைமைப் பொறுப்பாளரான சின்ன பழுவேட்டரையரிடம், அந்த முத்திரை மோதிரத்தைக் காட்டி, பெரிய பழுவேட்டரையர் கொடுத்ததாகக் கூறுகிறான். வந்தியத்தேவன் சுந்தர சோழரைச் சந்தித்து சதிகாரர்களைப் பற்றி அவரிடம் தெரிவிக்கிறான். ஆனால் சின்ன பழுவேட்டரையர் இடையில் தலையிட்டு அவனைக் கைது செய்ய முயற்சிக்கிறார். வந்தியத்தேவன் அவரிடமிருந்து தப்பித்து, நந்தினியின் அறைக்குச் செல்கிறான் அங்கு ஆதித்த கரிகாலனினின் செய்தியுடன் குந்தவை அவன் சந்திக்கவுள்ளதை அவள் கண்டறிகிறாள். ஆதித்த கரிகாலனுக்கு குந்தவை அளிக்கும் பதிலைக் கொண்டுவரும்படி கேட்கிறாள். பின்னர் அவன் அரண்மனையிலிருந்து வெளியேற ஒரு ரகசிய சுரங்கப்பாதையைக் காட்டுகிறாள்.
வந்தியத்தேவன் குந்தவையை மலர் விற்பனையாளரான சேந்தன் அமுதன் மூலம் சந்தித்து அரசுரிமைக்கு எதிராக சதி நடப்பதைப் பற்றிய தகவலை அவளிடம் தெரிவிக்கிறான். பொன்னியின் செல்வனை இலங்கையிலிருந்து அழைத்து வருமாறு அவள் அவனுக்கு உத்தரவு பிறப்பிக்கிறாள். சுந்தர சோழர் மற்றும் அவரது வாரிசுகளுக்கு எதிராக சதி செய்வதை நிறுத்துமாறு மதுராந்தகனிடம் அவன் தாயார் செம்பியன்மாதேவி கேட்டுக்கொள்கிறார். ஆனால் அதற்கு மதுராந்தகன் மறுத்துவிடுகிறான். ஆதித்த கரிகாலன் தனது தோழனான பார்த்திபேந்திரன் பல்லவனிடம், நந்தினியை தான் தன் இளமைப் பருவத்தில் காதலித்ததாகவும், ஆனால் அவள் பேரரசின் வருங்கால அரசியாக வருவதை யாரும் ஏற்றுக்கொள்ளவில்லை என்றும், அவள் நகரத்தை விட்டு விரட்டியடிக்கப்பட்டதாகவும் கூறுகிறான். ஆதித்த கரிகாலன் பல ஆண்டுகளுக்குப் பிறகு அவளைச் சந்திக்கும் சூழல் ஏற்பட்டது. அது போரில் தோல்வியுற்று, காயமுற்ற பாண்டிய மன்னனான வீரபாண்டியனுக்கு உதவியாக நந்தினி இருக்கும் சூழலாகும். அதைக் கண்டு ஆத்திரமுற்ற கரிகாலன், வீரபாண்டியனின் தலையை துண்டித்தான். அதனால் தற்போது, சோழ வம்சத்தை பழிவாங்க நந்தினி பெரிய பழுவேட்டரையரை மணந்துள்ளாள்.
இலங்கை மன்னன் மகிந்தனுக்கு எதிரான போரில் பொன்னியின் செல்வன் வெற்றி பெறுகிறான். அதே சமயம் வந்தியத்தேவன் படகோட்டி பெண்ணான பூங்குழலி (சமுத்திரகுமாரி) உதவியுடன் இலங்கைக்கு பயணம் மேற்கொக்கிறான். பூங்குழலி பொன்னியின் செல்வனைப் போற்றுவதையும் அவன்மீது ஈர்ப்பு கொண்டிருப்பதையும் கண்டுபிடிக்கிறான். சுந்தர சோழரின் நலம் விரும்பியும், முதலமைச்சர் அநிருத்த பிரம்மராயரின் உளவாளியாமான ஆழ்வார்க்கடியான் இலங்கையில், வந்தியத்தேவனிடம் வந்து சேர்கிறான். வந்தியத்தேவன் குந்தவையிடம் இருந்தும் பொன்னியின் செல்வனை திருமணம் செய்து கொள்வதாக எதிர்பார்க்கப்படும் வானதியிடமிருந்தும் (கொடும்பாளூர் இளவரசி) செய்திகளை கொண்டுவந்துள்ள நிலையில், நம்பி பொன்னியின் செல்வன் தஞ்சைக்கு திரும்பி வருவது ஆபத்தானது என்று அறிவுறுத்துகிறார். அதேசமயம் புத்த துறவிகள் அசோகரின் மகளின் சிம்மாசனத்தை பொன்னியின் சொல்வனுக்கு வழங்க முற்பட்டபோது அதை நிராகரித்ததற்காக, பொன்னியின் செல்வனை மீண்டும் தஞ்சாவூருக்குக் கொண்டு வருவதற்காக, பெரிய பழுவேட்டரையரும், பிற அமைச்சர்களும் சுந்தர சோழரை வலியுறுத்தி ஆணை பிரப்பிக்க வைக்கின்றனர். பட்டத்து இளவரசன் தலைநகரை விட்டு விலகி இருப்பது சரியல்ல என்பதால் ஆதித்த கரிகாலனை சமாதானப்படுத்தி அவனை தஞ்சாவூருக்கு அழைத்துவரும்படி சுந்தர சோழர் குந்தவைக்கு கட்டளையிடுகிறார்.
முதற்கட்ட முயற்சிகள்
1958-இல், எம்.ஜி.ஆர், கல்கி கிருஷ்ணமூர்த்தியின் வரலாற்றுப் புதினமான பொன்னியின் செல்வனைத் தழுவிய அதே பெயர் கொண்ட திரைப்படத்தை அறிவித்தார். இராமச்சந்திரன் அப்புதினத்திற்கான திரைப்பட உரிமையை ₹. 10,000க்கு வாங்கினார். முதன்மை நடிகர்களாக வைஜெயந்திமாலா, ஜெமினி கணேசன், பத்மினி, சாவித்திரி, பி. சரோஜா தேவி, எம். என். ராஜம், பாலைய்யா, மா. நா. நம்பியார், ஓ. ஏ. கே. தேவர் மற்றும் வி. நாகையா ஆகியோரை உள்ளடக்கியிருந்தது. படப்பிடிப்பு தொடங்கும் முன்பு, இராமச்சந்திரனுக்கு விபத்து நேர்ந்து காயம் ஆற ஆறு மாதங்கள் ஆயின. நான்கு ஆண்டுகள் கழித்து உரிமையை மறுபுதுப்பிப்பு செய்த பின்பும் இராமச்சந்திரனால் அத்திரைப்படத்தினைத் தொடர இயலவில்லை.
1994 சனவரியில் ஃபில்ம்ஃபேருடனான நேர்காணலில், மணிரத்னம் அப்புதினத்தினைத் தழுவி படம் எடுப்பது, அவரது தொழில் வாழ்க்கையின் "கனவுத் திட்டங்களில்" ஒன்றாகும் என்று கூறினார். புதினத்தின் உரிமையை வாங்கிய இயக்குநர் நடிகர் கமல்ஹாசனுடன் இணைந்து திரைப்படத்தின் முதல் வரைவில் பணியாற்றியதாக மணிரத்னம் வெளிப்படுத்தினார். ஆனால், அந்தக் காலத்தில் அச்செயல்திட்டத்திற்கு ஆக்கச்செலவு அதிகமாக இருந்ததால் அவர்கள் அத்திட்டத்தைக் கிடப்பில் போட்டது.
2010-இன் பிற்பகுதியில், மணிரத்னம் படத்தை எடுக்கும் திட்டத்தின் மீது மீண்டும் ஆர்வம் கொண்டு பொன்னியின் செல்வனின் திரைப்பட தழுவலுக்கான வரிவடிவத்தை முடிவுசெய்ய எழுத்தர் ஜெயமோகனுடன் இணைந்து பணிபுரிந்தார். ₹. 100 கோடி ஆக்கச்செலவு என எதிர்ப்பார்ப்பில், திரைப்பிடிப்பிற்குப் பின் பெரிய தயாரிப்பு நிறுவனத்துடன் இணையும் நோக்கத்தில் ரத்னமே முதலில் திரைப்படத்தைத் தயாரிக்க தீர்மானித்தார். இசையமைப்பாளர் ஏ. ஆர். ரகுமான், ஒளிப்பதிவாளர் சந்தோஷ் சிவன், தொகுப்பாளர் ஏ. ஸ்ரீகர் பிரசாத் மற்றும் கலை இயக்குநர் சாபு சிரில் உள்ளிட்ட நுட்பக்கலைஞர்கள் விரைவில் படத்திட்டத்தில் இணைக்கப்பட்டனர்.
வல்லவரையன் வந்தியத்தேவன் என்ற முன்னணி பாத்திரத்தில் விஜயை நடிக்கவைக்க முடிவெடுத்தார் ரத்னம். திரைப்பட ஒப்பந்தத்தில் கையெழுத்திட்டப் பிறகு, நேருக்கு நேர்-க்குப் பின் மணிரத்னத்துடன் இணைந்து பணியாற்றுவது என்றும் "கனவு நனவானது" என்றும் விஜய் குறிப்பிட்டார். அருள்மொழிவர்மனாக நடிக்க மகேஷ் பாபுவும் மணிரத்னத்தால் தேர்ந்தெடுக்கப்பட்டதற்காக மகிழ்ச்சியைத் வெளிப்படுத்தினார். வரிவடிவத்தை விவரிக்கப்பட்டப்பின் மூன்றாவது முன்னணி ஆண் பாத்திரமாக நடிக்க ஆர்யா இணைந்தார். இதற்கிடையில், சத்யராஜ் திரைப்படத்தில் துணைப் பாத்திரத்தில் நடிக்க ஒப்பந்தமானார். நடிகர்களைத் தேர்ந்தெடுக்கும்போது மணிரத்னம் விக்ரம், சூர்யா மற்றும் விஷால் உள்ளிட்டோரையும் கருத்தில் கொண்டார். ஆனால், அவர்கள் இறுதியாக தேர்ந்தெடுக்கப்பட்ட நடிகர்களில் இடம்பெறவில்லை. முன்னணி பெண் பாத்திரங்களுக்கு, அனுஷ்கா செட்டியை ஒரு பாத்திரத்திற்கு இறுதிபடுத்தி பிரியங்கா சோப்ரா மற்றும் அசினுடன் மற்ற கதாபாத்திரங்கள் தொடர்பாக கலந்துரையாடல் நடத்தினார்.
நேரங்குறிக்கப்பட்ட படப்படிப்புத் தொடக்கத்திற்கு ஏழு நாள் முன்பு, விஜய் மற்றும் மகேஷ் பாபுவைக் கொண்டு புகைப்படப்பிடிப்பு திரைப்படத்திற்காகச் சென்னையில் நடந்தது. அதற்கு படக்குழுவினர் மைசூர் அரண்மனை மற்றும் லலிதா மண்டபத்தின் அலுவலர்களிடம் தொடர்க்காட்சிகளைப் படமெடுக்க அனுமதி கோரினர். ஆனால், படக்குழுவினர்களை வரலாற்று இடங்களிலிருந்து விலக்கி வைக்க முனைப்புடனிருக்கும் அரண்மனை அலுவலர்களால் அவர்களது கோரிக்கைகள் மறுக்கப்பட்டன. பின்னர், படமெடுப்பு துவங்கும் முன்பே எதிர்ப்பார்த்ததைவிட தயாரிப்புச் செலவு கூடியதால் திரைப்படம் கிடப்பில் போடப்பட்டது. திரைப்படத்தைப் படமெடுக்க தகுந்த இடங்களைக் கண்டறிய படக்குழு போராடியதால் திரைப்படத்தை உருவாக்க முடியவில்லை என்று கூறினார் ஜெயமோகன். தமிழ்நாட்டிலுள்ள கோவில் வளாகங்களில் படமெடுக்க அறநிலையத்துறையினர் அனுமதி தர மறுத்தனர் என்றும் அதுபோன்ற இடத்தை செயற்கையாக உருவாக்க அதிக செலவு ஏற்படுமென்பதால் அது சாத்தியமான தீர்வல்ல என்றும் தெரிவித்தனர்.
வளர்ச்சி
2019 சனவரியில், செக்கச் சிவந்த வானம் (2018) படத்தில் முன்பு மணிரத்னத்துடன் கூட்டுப்பணிபுரிந்த லைக்கா தயாரிப்பகம் திரைப்படத்திற்கு நிதியுதவியளிக்க ஒப்புக்கொண்ட பின் அவர் பொன்னியின் செல்வன் திரைப்படத்திற்குப் புத்துயிரூட்ட தீர்மானித்தார். விக்ரம், விஜய் சேதுபதி, ஜெயம் ரவி ஆகியோர் முன்னணி பாத்திரங்களிலும் சிலம்பரசன் மிகமுக்கியமானப் பாத்திரத்திலும் நடிக்க முடிவுசெய்யப்பட்டது. சுந்தர சோழர் பாத்திரத்திற்கு அமிதாப் பச்சன் மற்றும் ஐஸ்வர்யா ராய் பச்சன் ஆகியோரும் படத்தின் தயாரிப்புத் திட்டத்தில் சேர்க்கப்படனர். புதிய பதிப்பிலும் ஏ. ஆர். ரகுமான் இசையமைப்பாளராகவும் ஜெயமோகன் திரைக்கதையாசிரியராகவும் இருந்தனர். ஏப்ரல் 2019 இல், படத்தின் நடிகர்களில் அனுஷ்கா ஷெட்டி சேர்க்கை (ரத்னத்துடன் முதன்முறையாக பணியாற்றுகிறார்), மற்றும் அட்டவணைச் சிக்கலால் சேதுபதி செயல்திட்டதிலிருந்து விலகி அவருக்கு பதில் கார்த்திக் சேர்க்கப்படுவது என்று படத்தின் நடிகர்களில் மாற்றங்கள் ஏற்பட்டன. கான் திரைப்பட விழாவில் பின்பு ஐஸ்வர்யா ராய் தான் இப்படத்தில் இருப்பதை உறுதிசெய்தார். படத்தின் பழைய பதிப்பில் இருந்த அனுஷ்கா ஷெட்டி அதிகாரப்பூர்வமாக படத்திட்டத்தில் கையெழுத்திட்டார். நடிகை அமலா பாலும் தனது பங்கை உறுதி உறுதிசெய்தார். படத்தின் பிரதான கதாபாத்திரங்களுள் ஒன்றான விக்ரமும் தனது பங்கை உறுதிசெய்தார். மூத்த நடிகர்களான ஆர். பார்த்திபனும் ஜெயராமும் திரைப்படத்தில் நடிக்கவுள்ளதாகத் தெரிவிக்கப்பட்டது.
2019 சூனில், மணிரத்னம் மற்றும் ஜெயமோகனுடன் இப்பதிப்பிற்கானத் திரைக்கதையைச் சேர்ந்தெழுதுவதாக இளங்கோ குமரவேல் அறிவித்தார். இச்செயல்திட்டத்தில் ஒளிப்பதிவாளர் சந்தோஷ் சிவனை வைத்திருப்பதாக ரத்னம் தீர்மானித்தார். இருப்பினும், அவரிடம் நேரம் இல்லாதமையால் ரத்னம் ரவி வர்மனைச் சேர்த்தார். படத்திற்குக் கையெழுத்திடும் முன் வர்மன் சங்கர் இயக்கிய இந்தியன் 2 திரைப்படத்திற்காக பணியாற்றிக்கொண்டிருந்தார். இந்தியன் 2 இன் தாமதத்தால் அப்படத்திலிருந்து விலகி பொன்னியின் செல்வனுக்காக இணைந்தார். 2019 செப்டம்பரில், ரோஜா (1992) இல் இருந்து ரத்னத்துடன் கூட்டுப்பணியில் பங்குபெற்ற இசையமைப்பாளர் மற்றும் பாடலாசிரியர் இணையான ரகுமான் மற்றும் வைரமுத்து ஆகியோரிடம் பணியாற்ற போவதாக ரத்னம் உறுதிபடுத்தினார். எனினும், வைரமுத்து பாலியல் துன்புறுத்தல் மற்றும் தீயநடத்தைக்காக தமிழ்த் திரைப்படத்துறையிலிருக்கும் பல பாடகிகள் மற்றும் பெண் கலைஞர்களால் குற்றஞ்சாட்டப்பட்டதால், ரத்னம் எடுத்த இம்முடிவு இணையவாசிகளுக்கு அதிருப்தியை அளித்தது. இதன் விளைவாக அனுஷ்கா ஷெட்டியும் செயல்திட்டத்தைவிட்டு விலகினார். கலை இயக்குநர் தோட்டா தரணி செயல்திட்டத்தின் புதிய பதிப்பிற்குக் கையெழுத்திட்டுப் பழைய பதிப்பில் பணியாற்றிய சாபு சிரிலுக்குப் பதிலாகச் சேர்ந்தார். வடிவமைக்கத் தொடங்கும் முன்பு சிற்பங்களைக் கவனித்து நெசவாளர்களைச் சந்தித்து பாரம்பரியத்தைப் புரிந்துகொள்ள தஞ்சாவூர் கோவில்களுக்கு ஆடை வடிவமைப்பாளர் ஏகா லக்கானி பயணித்தார்.
படப்பிடிப்பு தமிழ்நாடு மற்றும் தாய்லாந்தில் ஆங்காங்கே நடைபெறுமென ரத்னம் அறிவித்தார். அவரது அறிவுரையின்படி விக்ரம், ஜெயம் ரவி, கார்த்திக் உள்ளிட்ட பல நடிகர்கள் அவர்களது பாத்திரத்திற்காக நீண்ட முடி வளர்த்தனர். 2019 அக்டோபரில் அஸ்வின் ககுமனு செயல்திட்டத்தில் தான் இருப்பதை அறிவித்தார். நடிகர் லால், ரத்னத்துடனான ஒரு ஒளிப்படத்தைப் பகிர்ந்து படத்தைப் பற்றிய எதிர்ப்பார்ப்புகளை கூட்டினார். ஒரு வயதுமுதிர்ந்த போர்வீரன் பாத்திரத்தில் நடிப்பதாகக் கூறி படத்தில் தான் இருப்பதை மேலும் உறுதிபடுத்தினார். படப்பிடிப்பிற்கு முன்னர், ரத்னம் தாய்லாந்து முழுவதும் படப்பிடிப்பிற்கான இடவேட்டையில் இறங்கினார். தாய்லாந்திலுள்ள வளமிகு வனங்களும் கோவில்களும் கதைக்கேற்ற 9ஆம் நூற்றாண்டு உணர்வை ஒத்திருந்தமையால் அதனை முதன்மை இடமாக தேர்ந்தெடுக்கப்படலாமென சில அறிக்கைகள் கூறின. அழைப்புச்சீட்டு(call sheet) சிக்கல்களைக் சுட்டிக்காட்டி அமலா பாலும், அண்ணாத்த திரைப்படத்திற்காக கேட்கப்பட்டிருப்பதால் கீர்த்தி சுரேசும் திரைப்படத்திலிருந்து விலக, மீண்டும் பட நடிகர்களில் மீண்டும் ஒரு பெரு மாற்றம் ஏற்பட்டது. எனினும், பட நடிகர்களில் சில சேர்வுகளும் ஏற்பட்டது. எனினும், திரிசா, ஐஸ்வர்யா லெட்சுமி மற்றும் விக்ரம் பிரபு ஆகியோர் திரைப்படத்திற்குக் கையெழுத்திட்டதாகத் தெரியவந்தது.
படப்பிடிப்பு
₹500 கோடி ஆக்கச்செலவுடன் பொன்னியின் செல்வன் துவங்கியது. பின்னர், அடுத்தடுத்து படமெடுக்கப்படும் இரு பாகங்களாக இது பிரிக்கப்பட்டது. சில மூலங்கள் ₹500 ஆக்கச்செலவு இரு பாகங்களுக்கும் சேர்த்தே என தெரிவிக்கின்றன.
முதன்மை ஒளிப்பதிவு 11 திசம்பர் 2019 இல் கிராபி, காஞ்சனபுரி மற்றும் தாய்லாந்திலுள்ள பிற இடங்களில் துவங்கியது. அங்கு படமெடுப்பு திட்டவணையை 40 நாட்களுக்குத் திட்டமிட்டிருந்தது படக்குழு. முதல் திட்டவணையை சனவரி 2020 இல் முடித்தப்பின், படக்குழு இரண்டாம் திட்டவணையைச் சென்னையில் படமெடுக்க திட்டமிட்டது. ஆனால் பின்னர் புதுச்சேரிக்கு மாறி ஆறு நாட்களுக்குள் நிறைவடைந்தது. அடுத்த திட்டவணைக்கு ஐதராபாத்திற்கு பிப்ரவரி 10 அன்று படக்குழு நகர்ந்தது. அங்கு மொத்த படக்குழுவும் இராமோசி திரைப்பட நகரில் படமெடுக்க திட்டமிட்டது. இரண்டாம் திட்டவணை 16 பிப்ரவரி 2020 அன்று முடிவடைந்தது. ஐதராபாத்தில் படமெடுப்பின் போது கார்த்திக் குதிரை ஓட்டிக்கொண்டிருக்கையில் காற்றில் வீசப்பட்டு விபத்துக்குள்ளானதாகவும் எனினும் அவருக்கு சிறு காயங்கள் மட்டுமே வந்ததாகவும் தெரிவிக்கப்பட்டது. மார்ச்சு 2020 முதல், கோவிட்-19 பெருந்தொற்று படப்படிப்பிற்கு இடையூறு செய்யும்வரை ஆக்குநர்கள் திரைப்படத்தின் பெரும் பாகத்தை 90 நாட்களுக்கு படமெடுத்தனர். சனவரி 2020 இல் திரைப்படம் இரு பாகங்களாகப் பிரிக்கப்படும் எனத் தெரிவிக்கப்பட்டு, ஏப்ரல் 2020 இல் மணிரத்னத்தால் உறுதிசெய்யப்பட்டது.
செப்டம்பர் 2020 இல் மணிரத்னம் முடிவாக படப்பிடிப்பை இலங்கையில் தொடர திட்டமிட்டார். ஆனால் சர்வதேச பயணத்தில் இருந்த மட்டுப்பாடுகளால், படப்பிடிப்பைத் தொடர அதிகாரிகளிடம் அனுமதி பெறுதல் படக்குழுவிற்குக் கடினமாதலால் திரைப்படத்தின் பெரும் பகுதிகளை இந்தியாவிலேயே படமெடுக்க தீர்மானித்தனர். அவற்றை ஐதராபாத்து, செய்சல்மேர், செய்ப்பூர், மத்திய பிரதேசம் மற்றும் இந்தியா முழுதுமுள்ள பல முக்கிய இடங்களில் படமெடுக்க மணிரத்னம் விரும்பினார். நவம்பர் மாதப் பாதியில் படமெடுக்க படக்குழு திட்டமிட்டபோதிலும், அரசு படப்பிடிப்பிற்கு அனுமதி அளித்திருந்தாலும் திரைப்பிடிப்பானது திரைப்படத்தில் பணியாற்றும் 75 பேருக்கு மேல் தாண்டாதவாறு குறைந்தபட்ச நபர்களையே கொண்டிருக்கவேண்டுமென அறிவுறுத்தப்பட்டிருந்தபடியால் புலம்பி அவ்வாறு படமெடுக்க வேண்டாம் எனத் தீர்மானித்தார். படப்பிடிப்பில் 500 பேர் நடிக்கவிருப்பதால் 2020 பாதியில் படமெடுத்தல் கடினம் எனக் கூறினார் மணிரத்னம். 10 திசம்பர் 2020 இல், திரைப்படத்தின் சிறு திட்டவணை பொள்ளாச்சியில் முன்னிலை நடிகர்களுடன் நிகழ்ந்தது. ஒரே இழுவையில் முடியும் மாபெரும் திட்டவணை என்று சொல்லப்பட்ட திரைப்படத்தின் பெரும் திட்டவணை சனவரி 2021 இல் நடக்குமெனப் படக்குழு கூறியது. கோப்ராவிற்கானப் படப்படிப்பை முடித்ததும் விக்ரம் அத்திட்டவணையில் இருக்கப்போவதாகத் தெரிவிக்கப்பட்டது. ஒன்பது மாத நெடிய இடைவெளிக்குப் பின், படத்தின் படமெடுப்பு 6 சனவரி 2021 அன்று இராமோசி திரைப்பட நகர், ஐதராபாத்தில் மீண்டும் தொடர்ந்தது. அப்பெரும் திட்டவணையில் சரத்குமார், ஐஷ்வரியா ராய் பச்சன், திரிசா, ரகுமான், பிரகாஷ் ராஜ், பார்த்திபன் மற்றும் மோகன் ராமன் ஆகியோரின் வருகைபுரிந்து நடித்தனர்.
3 பிப்ரவரி 2021 அன்று பெரும் எண்ணிக்கையுடன் இராமோசி திரைப்பட நகரில் கட்டப்பட்ட ஒரு பெரிய காட்சியமைப்பில் திரிசா மற்றும் மற்ற 250 கலைஞர்கள் நடித்ததை ஆக்குநர்கள் படமெடுத்தனர். தோட்டா தரணி மேற்பார்வையிட்ட கலை இயக்க அணியானது படப்பிடிப்பிடத்தில் ஐந்து பெரிய காட்சியமைப்புகளை கட்டியிருந்தனர். செயற்குழு தயாரிப்பாளர் சிவா ஆனந்தைப் பொருத்தவரை, இதற்குமுன் சனவரியில் சில பகுதிகளுக்கு நடித்த மற்றும் திட்டவணையின் குறுகிய இடைவெளியின்போது காட்சியமைப்பில் சேரவிருக்கும் விக்ரமைத் தவிர்த்து மற்ற முன்னிலை நடிகர்கள் ஐதராபாத்தில் சில பகுதிகளுக்கு நடிக்கத் தொடங்கினர். திட்டவணையின் படப்பிடிப்பு மார்ச்சில் முடிந்த பின், அடுத்த திட்டவணை மே மாதத்தில் துவங்க இருந்து, 23 ஏப்பிரலில் கோவிட்-19 பாதிப்பு உயர்ந்ததால் சூன் மாதத்திற்குத் தாமதிக்கப்பட்டது. வட இந்திய மாநிலங்களில் படமெடுக்க இருந்த திட்டங்கள் பதிலாகச் சென்னை மற்றும் ஐதராபாத்திற்கு மாறியது. சூன் 2021 பாதியில், கோவிட்-19 பாதிப்பு குறைந்தவுடன் மட்டுமே படமெடுப்பு மீண்டும் தொடருமென அறிவிக்கப்பட்டது.
சூலை 2021 இல் புதுச்சேரியில் படப்பிடிப்பு மீண்டும் தொடர்ந்தது. ஆகத்து மாதத்தில், நிலுவையிலுள்ள பகுதிளை படமெடுக்கும் பொருட்டு இடம் பார்வையிட மத்தியப் பிரதேசத்திற்குப் படக்குழு சென்று பின்னர் ஓர்ச்சா மற்றும் குவாலியரில் படமெடுக்க மீண்டும் தொடர்ந்தனர். 2021 ஆகத்து மாத இறுதிக்குள், ஜெயம் ரவி மற்றும் விக்ரம் அவர்களது பகுதிகளை திரைப்படத்தின் இரு பாகங்களுக்கும் நிறைவுசெய்தனர். கார்த்திக் மற்றும் திரிசாவில் கவனம் செலுத்தும் மற்றொரு திட்டவணைக்காக படக்குழு பின்னர் மகேசுவருக்கு நகர்ந்தனர். 4 செப்டம்பர் 2021 அன்று, ரகுமான் அவரது பகுதிகளை நிறைவுசெய்ததை உறுதிப்படுத்தினார். ஒரு பாடலின் தொடர்காட்சிகளுக்கு படக்குழு பொள்ளாச்சியில் படமெடுப்பை மாதப் பாதியில் துவங்கியது. சில தொடர்காட்சிகளைப் படமெடுக்க படக்குழு பொள்ளாச்சிக்கும் பின்னர் மைசூருக்கும் நகர்ந்தது. கார்த்திக் பொள்ளாச்சியில் படமெடுப்பில் சேர்ந்ததாகவும் அஷ்வின் ககமனு படமெடுப்பில் மைசூரில் சேர்ந்ததாகவும் தெரிவிக்கப்பட்டது. கார்த்திக் அவரது பகுதிகளுக்கானப் படமெடுப்பை 16 செப்டம்பர் 2021 அன்று முடித்தார் எனத் தெரிவிக்கப்பட்டது. செப்டம்பர் 18 அன்று இரண்டாம் பாகத்தின் சில தொடர்காட்சிகளைத் தவிர முதற்பாகத்தின் மொத்த படமெடுப்பும் முடிந்தது என்று உறுதிப்படுத்தினார். எனினும், மார்ச்சு 2022 இல் ஜெயம் ரவி, கார்த்திக் மற்றும் ஐஷ்வரியா ராய் ஆகியோர் மீதமுள்ள சிறிய ஒட்டுவேலையொன்றை 7 நாட்களில் முழுவதுமாக முடித்தனர்.
சந்தைப்படுத்தல்
திரைப்பட முன்னோட்டம் சோழ சாம்ராச்சியத்தின் தலைநகரமான தஞ்சாவூரில் பிரகதீசுவரர் கோவிலில் வெளியாகத் திட்டமிடப்பட்டுள்ள நிலையில் திரைப்படத்திற்கான விளம்பரப் பிரச்சாரம் 2022 சூலையில் துவங்கும். துவக்க நிகழ்ச்சியைத் தொடர்ந்து, திரைப்படத்திற்காக ஒரு விளம்பரச் சுற்றுலாவையும் படக்குழுவினர் திட்டமிட்டுள்ளனர். 2022 சூன் மாத நடுவில் முன்னோட்ட வெளியீடு பாதுகாப்பு காரணங்களுக்காகவும் முன் தயாரிப்பு தாமதங்களினாலும் ரத்துசெய்யப்பட்டது. பின்னர், முன்பு திட்டமிட்டதுபோல் சென்னையில் 8 சூலை 2022 அன்று ஒரு பிரம்மான்டமான முன்னோட்ட வெளியீட்டு நிகழ்ச்சி நடத்த படக்குழு முடிவெடுத்தது. 8 சூலை 2022 அன்று படத்தின் முன்னோட்டம் தமிழ், மலையாளம், தெலுங்கு, கன்னடம், இந்தி ஆகிய மொழிகளில் வெளியானது.
திரையரங்க வெளியீடு
பொன்னியின் செல்வன்: I 30 செப்டம்பர் 2022 இல் வெளியாக தேதி குறிக்கப்பட்டுள்ளது. 2022 (மே - சூன்) கோடையில் வெளியாக முன்பு காலங்குறிக்கப்பட்டிருந்த நிலையில் தயாரிப்பு வேலைகள் காரணமாக தள்ளிவைக்கப்பட்டது.
விநியோகம்
தமிழ்நாட்டில் திரைப்படத்திற்கான விநியோக உரிமைகளை லைக்கா தயாரிப்பகம் வாங்கியது.
வீட்டு ஊடக வெளியீடு
திரைப்படத்திற்கான வீட்டு ஊடக வெளியீட்டு உரிமைகளை அமேசான் பிரைம் வீடியோ ₹125 கோடிக்கு (US$16மில்லியன்) வாங்கியது.
வெளிப்புற இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:வரலாற்றுத் தமிழ் திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:விக்ரம் நடித்துள்ள திரைப்படங்கள் பகுப்பு:கார்த்திக் சிவகுமார் நடித்துள்ள திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:மணிரத்னம் இயக்கிய திரைப்படங்கள் பகுப்பு:திரிசா நடித்த திரைப்படங்கள் பகுப்பு:காவியத் திரைப்படங்கள் பகுப்பு:2022 தமிழ்த் திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
பகதூர்
பகதூர் ( பயதூர், கல்கா மொங்கோலியம்: Баатар பாதர்; பகதூர், பாதூர், பகதிர்; போகதைர்; Багатур பகதூர்; ) என்பது ஒரு வரலாற்று ரீதியான துருக்கிய-மங்கோலியக் கலாச்சாரத்துடன் தொடர்புடைய மரியாதைக்குரிய பட்டமாகும். இச்சொல்லுக்குக் "கதாநாயகன்" அல்லது "வல்லமையான வீரன்" என்று பொருள். போப்பாண்டவரின் தூதரான பிலானோ கர்பினி, இப்பட்டத்தை ஐரோப்பிய நைட் பட்டத்துடன் ஒப்பிடுகிறார்.
இச்சொல்லானது முதன்முதலில் சீனாவிற்கு வடக்கு மற்றும் மேற்குப் (மங்கோலியா) பகுதிகளில் வாழ்ந்த புல்வெளி மக்களால் பயன்படுத்தப்பட்டது. சுயி அரசமரபின் பதிவுகளில் ஏழாம் நூற்றாண்டின் ஆரம்பத்திலேயே இச்சொல் உள்ளது. எட்டாம் நூற்றாண்டின் கோக்துர்க் கானரசு மற்றும் ஒன்பதாம் நூற்றாண்டின் முதலாம் பல்கேரிய பேரரசின் பல்கர்கள் மத்தியிலும் இச்சொல் பயன்படுத்தப்பட்டுள்ளது. சில எழுத்தாளர்கள் இச்சொல் ஈரானில் தோன்றியிருக்கலாம் எனக் கோருகின்றனர். முதல் எழுத்தானது பெரும்பாலும் ஈரானிய மொழிகளில் பயன்படுத்தப்படும் "கடவுள், பிரபு" போன்ற பொருட்களை உடைய *பக்-இலிருந்து தோன்றியிருக்க பெரும்பாலும் வாய்ப்புள்ளது.
இச்சொல்லானது மங்கோலியர்களிடையே பொதுவாகப் பயன்படுத்தப்படும் ஒரு சொல்லாகும். 13ஆம் நூற்றாண்டில் செங்கிஸ் கானின் மங்கோலியப் பேரரசில் ஒரு மரியாதைக்குரிய பட்டமாக இச்சொல் பரவியது. மங்கோலியப் பேரரசில் இருந்து தோன்றிய நாடுகளில் இப்பட்டம் தொடர்ந்து பயன்படுத்தப்பட்டது. மேலும் ஈல்கானரசு மற்றும் தைமூரிய அரசமரபு ஆகியவற்றிலும் அரசருக்குரிய ஒரு சிறப்புப் பெயராக இச்சொல் பயன்படுத்தப்பட்டது.
துருக்கிய-மங்கோலியப் படையெடுப்புகள் காரணமாக இச்சொல்லானது பல்வேறு துருக்கியம் அல்லாத மொழிகளுக்கும் அறிமுகப்படுத்தப்பட்டது. இச்சொல் தற்போது பல்வேறு வடிவங்களில் Багатур (பகதூர்), Богатырь (போகதைர்), போலிய மொழி: Bohater (பொருள் "கதாநாயகன்"), Bátor (பொருள் "துணிவு மிக்க"), பாரசீகம் Bahador, சியார்சியம் பகதூர், மற்றும் இந்துசுத்தானி பகதூர் ஆகிய மொழிகளில் பயன்படுத்தப்படுகிறது
பகதூர் என்ற கருத்தானது துருக்கிய-மங்கோலிய நாட்டுப்புறக் கதைகளில் இருந்து உருவானதாகும். உருசிய நாட்டுப்புறக் கதைகளில் காணப்படும் போகதைர்கள் போலவே பகதூர்களும் அசாதாரணமான தைரியம், அச்சமின்மை மற்றும் தீர்க்கமான தன்மை ஆகியவற்றை உடைய கதாநாயகர்கள் ஆவர். இவர்கள் அடிக்கடி, சொர்க்கத்தில் இருந்து வந்தவர்களாகவும் அசாதாரணமான செயல்களைச் செய்யும் தன்மை உடையவர்களாகவும் காட்டப்படுகிறார்கள். பகதூர்கள் இலட்சியம் உடைய, போராடும் குணம் உடைய துருக்கிய-மங்கோலிய வீரர்களாகக் காட்டப்படுகின்றனர். எனவே இச்சொல் ஒரு மரியாதைக்குரிய மற்றும் புகழுடைய ராணுவப் பட்டமாகப் பயன்படுத்தப்படுகிறது
உசாத்துணை
பகுப்பு:மங்கோலியப் பேரரசு
புஞ்சை புகலூர்
புஞ்சை புகலூர் (ஆங்கிலம்:Punjaipugalur), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், மண்மங்கலம் வட்டத்தில் இருக்கும் ஒரு நகராட்சி ஆகும்.
பேரூராட்சியின் அமைப்பு
9.35 சகிமீ பரப்பும், 18  வார்டுகளும், 214  தெருக்களும் கொண்ட இப்பேரூராட்சி  அரவக்குறிச்சி (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி    6,783  வீடுகளும், 23,408 மக்கள்தொகையும் கொண்டது.
சாவித்திரி (நூல்)
இதை 1950, 1951 ஆம் ஆண்டுகளில் இரண்டு பாகங்களாக வெளியானது. பதினெட்டு முறை இந்த நூலை மறுபதிப்பு செய்து வெளியிட்டுள்ளனர். மனித, ஆன்ம வாழ்வைப் பற்றிய தத்துவக் குறிப்புகள் உள்ளன.
இணைப்புகள்
பகுப்பு:1950 நூல்கள் பகுப்பு:1951 நூல்கள்
துக்ளக்
துக்ளக் இந்தியாவின் தமிழ்நாட்டில் இருந்து வெளிவரும் அரசியல் சமூக நகைச்சுவை, நையாண்டி இதழ் ஆகும். இது 1970 இல் ஆரம்பிக்கப்பட்டது. இதன் தலைமை ஆசிரியராக சோ ராமசாமி இருந்தார். துக்ளக் இதழின் அரசியல் நிலைப்பாடுகள் அல்லது கருத்துக்கள் தமிழ்ச் சூழலில் கவனிப்பை பெறுபவை. சோ ராமசாமி மறைவுக்குப் பிறகு சுவாமிநாதன் குருமூர்த்தி துக்ளக் இதழின் ஆசிரியர் ஆனார்.
வெளி இணைப்புகள்
பகுப்பு:தமிழ்நாட்டுத் தமிழ் இதழ்கள்
நேந்திரம் (வாழை)
நேந்திரம் என்பது வாழையின் ஒருவகை. இதிலிருந்து பெறப்படும் நேந்திரம் பழம் அல்லது ஏத்தம் பழம் மற்ற வாழைப்பழங்களை விட பெரியது. கேரளத்திலும், தமிழ்நாட்டின் திருநெல்வேலி மற்றும் கன்னியாகுமரி மாவட்டத்தில் அதிகம் விளைகிறது. நேந்திரன் வாழைமரமானது 15 அடி முதல் 20 அடிவரை உயரம் வளரக்கூடியது. குலைக்கு 10 முதல் 12 சீப்புகள் வரும். ஒரு சீப்பில் 12 முதல் 18 காய்கள்வரை காய்க்கும்.
பயன்கள்
இது பெரும்பாலும் பழமாகவோ அல்லது பழ பஜ்ஜியாகவோ உண்ணப்படுகிறது. நேந்திரம் காய் அல்லது ஏத்தங்காய் சிப்ஸ் கேரளா மற்றும் கன்னியாகுமரி மாவட்டத்தில் பிரசித்திப்பெற்றது.
மேற்கோள்கள்
நேந்திரம் வாழைப் பழம்
அயூத்தியா இராச்சியம்
அயூத்தியா இராச்சியம் (Ayudhya) அல்லது அயூத்தயா (Ayutthaya Kingdom, தாய்: อาณาจักรอยุธยา), என்பது கிபி 1351 முதல் 1767 வரை ஆட்சியில் இருந்த சயாமிய இராச்சியத்தைக் குறிக்கும். இதன் தலைநகர் அயூத்தியா ஆகும்.
இவ்விராச்சிய ஆட்சியாளர்கள் வெளிநாட்டு வணிகர்களுடன் மிகுந்த நட்புறவைக் கொண்டிருந்தனர். சீனர், இந்தியர், சப்பானியர், பாரசிகர் முதல் ஐரோப்பியர்கள் வரை தலைநகருக்கு வெளியே கிராமங்களை அமைக்க அனுமதிக்கப்பட்டனர். 16ம் நூற்றாண்டில் இவ்விராச்சியம் கிழக்குப் பகுதியிலேயே ஒரு பெரும், வளமிக்க நாடாக வெளிநாட்டு வணிகர்களால் கணிக்கப்பட்டது. மன்னர் நராய் (1656–88) பிரான்சின் பதினான்காம் லூயியுடன் மிக நெருங்கிய உறவைக் கொண்டிருந்தான்.
மேலும் காண்க
பகுப்பு:தாய்லாந்து வரலாறு பகுப்பு:ஆசியாவின் முன்னாள் நாடுகள்
தஞ்சாவூர் திருயம்பகேஸ்வரர் கோயில்
தஞ்சாவூர் திருயம்பகேஸ்வரர் கோயில் தமிழ்நாட்டில் தஞ்சாவூர் மாவட்டம், தஞ்சாவூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் ஸ்ரீ திரியம்பேஸ்வரர், ஸ்ரீ திரிபுரசுந்தரி சன்னதிகள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கு. ஞானசம்பந்தன்
'''கு. ஞானசம்பந்தன்' (G. Gnanasambandam'') என்பவர் தமிழ்த் துறைப் பேராசிரியர், நகைச்சுவைப் பேச்சாளர், எழுத்தாளர், நடிகர் என்று பல துறைகளில் புகழ் பெற்றவர் ஆவார். இருப்பினும் இவர் தமிழ்நாட்டு மக்களுக்கு பட்டிமன்ற நடுவராகவே அதிகம் தெரிந்தவராக இருக்கிறார். மதுரை மாவட்டம் சோழவந்தான் எனும் ஊரில் பிறந்த இவர் தற்போது மதுரை மாநகரில் வசித்து வருகிறார். மதுரையிலுள்ள தியாகராசர் கல்லூரியில் தமிழ்த்துறையில் இணைப்பேராசிரியராகப் பணியாற்றி தற்போது இக்கல்லூரியின் தகைசால் பேராசிரியாக உள்ளார். நகைச்சுவையில் ஈடுபாடுடைய இவர், 25 ஆண்டுகாலமாக இயங்கிவருகின்ற மதுரை நகைச்சுவை மன்றத்தின் தலைவராகவும் உள்ளார். மேலும் சென்னை, திருச்சி, கோயம்புத்தூர், நாகர்கோவில், திண்டுக்கல், திருநெல்வேலி, சிவகங்கை உட்பட 15 மாவட்டங்களில் நகைச்சுவை மன்றங்களை நிறுவி இதன் நிறுவனராக இருந்து வருகிறார்.
எழுதியுள்ள நூல்கள்
பல்வேறு அச்சிதழ்களில் பல முக்கியக் கட்டுரைகளை எழுதியிருக்கும் இவர் கீழ்க்காணும் நூல்களையும் எழுதியிருக்கிறார்.
இவற்றோடு, இவர் எழுதிய "கலகல கடைசிப் பக்கம்", "கேள்வி - பதில்" எனும் இரண்டு புத்தகங்களும் விரைவில் வெளிவரவிருக்கிறது.
ஒலிநாடாக்கள் மற்றும் குறுந்தகடுகள்
இவருடைய நகைச்சுவையான பேச்சுக்கள் ஒலிநாடாக்களாகவும் குறுந்தகடுகளாகவும் கீழ்காணும் தலைப்புகளில் வெளியிடப்பட்டு இருக்கின்றன.
தமிழ்ச் சொற்பொழிவுகள்
தமிழ்நாடு தவிர தில்லி, மும்பை, கல்கத்தா, திருவனந்தபுரம், ஹைதராபாத், அந்தமான் என இந்தியாவின் பல முக்கிய நகரங்களில் உள்ள தமிழ்ச்சங்கங்களில் சிறப்புச்சொற்பொழிவுகளை நிகழ்த்தியுள்ளார்.
மேலும் சிறப்புச் சொற்பொழிவுகளை நிகழ்த்துவதற்காக சிங்கப்பூர், மலேசியாத் தலைநகர் கோலாலம்பூர், அமெரிக்காவின் நியூயார்க், வாஷிங்டன் அரபு நாடுகளில் சவூதி அரேபியா, குவைத், ஜெத்தா என அயல்நாட்டுத் தமிழ்ச் சங்கங்களுக்குச் சென்று வந்துள்ளார்.
வெளி இணைப்புகள்
பகுப்பு:தமிழறிஞர்கள் பகுப்பு:தமிழ் எழுத்தாளர்கள் பகுப்பு:பட்டிமன்றப் பேச்சாளர்கள் பகுப்பு:மதுரை மாவட்ட நபர்கள் பகுப்பு:வாழும் நபர்கள் பகுப்பு:தமிழ்நாட்டுத் திரைப்பட நடிகர்கள் பகுப்பு:1955 பிறப்புகள்
இறைமறுப்பு நோக்கி விமர்சனங்கள்
இறைமறுப்பு நோக்கி விமர்சனங்கள் இறைமறுப்பு கொள்கையின் அரசியல் மற்றும் சமுதாய தாக்கம், செல்லத்தக்கதன்மை ஆகியன குறித்த விமர்சனங்களைக்குறிக்கும். இவை ஆத்திக கோட்பாடுகளின் அடிப்படையிலோ, ஒழுக்கநெறி குறித்தனவாகவோ அல்லது இறைமறுப்புக்கு தனிமாந்தர் வாழ்வில் இருக்கும் தாக்கம், இதன் ஊகங்கள் முதலியவற்றின் அடிப்படையிலோ அமைந்துள்ளன. இறைமறுப்பு பலவகைப்படுவதாலும் இறைமறுப்புக்கு சீரான வரையறைகள் இல்லாததாலும் இவ்வகை விமர்சனங்கள் சிக்கலானவை ஆகும்.
அறியவியலாமைக் கொள்கையாளர் பலர் இறைமறுப்பாளர்களை அறிவியலுக்கு பொருந்தாத அல்லது வறட்டுத்தனமான கொளகியினை உடையவர்கள் என சாடுகின்றனர். குறிப்பாக ஒன்றின் இருத்தலுக்கு ஆதாரம் இலாதது, அதன் இருத்தல் இல்லாததற்கு ஆதாரமாகாது என்பது இவர்களின் நிலைப்பாடு. ('absence of evidence cannot be equated with evidence for absence'.) ஆல்வின் பிலான்டிங் போன்ற மெய்யியளாளர்கள் இறைமறுப்புக்கொள்கையினால் சீரமைந்த அண்டத்தை (fine-tuned Universe) எப்போதும் விளக்க இயலாது என்கின்றனர். இதனால் இறைமறுப்பினை விட அறியவியலாமைக் கொள்கையே சிறந்தது என்கின்றனர்.
பிற விமர்சனங்கள் அறநெறி மற்றும் சமூக ஒழுங்கு மீதான இக்கொள்கையின் விளைவுகளை சாடுகின்றது. அறிவொளிக் கால மெய்யியளாலரானவோல்ட்டயர், கடவுள் இல்லாமல் இருந்தால், சமூதம் கட்டமைப்பைக்காக்க கடவுளை மனிதன் உருவாக்கியே ஆகவேண்டும் என்கின்றார். ஜான் லாக் இறைமறுப்பு சமூக கட்டமைப்பினை சீர்குளைக்கும் என்கின்றார். எட்மண்டு பர்க் சமுதாயத்தின் அடிப்படை தேவையாக சமயத்தினை நோக்குகின்றார். சமயமற்ற சமூதாயம் மனிதனை மிருகம் ஆக்கும் என்றும் அத்தகைய சமூதாயம் நிலைக்க இயலாது என்றும் கூறுகின்றார். திருத்தந்தை பதினொன்றாம் பயஸ் கம்யூனிச இறைமறுப்பு கிறித்தவ கலாச்சாரத்தினை நிக்குவதையே நோக்கமாக கொண்டிருப்பதாக கூறுகின்றார். 1990களில் திருத்தந்தை இரண்டாம் அருள் சின்னப்பர் இறைமறுப்பு கொள்கை மனிதனின் இதயத்தில் இருக்கும் சமய மற்றும் ஒழுக்க நெறிசார் உணர்வுகளை மழுங்கச்செய்து அதனால் எழும் சிக்கல்களை மனிதனும் சமுதாயமும் தனியே எதிர்கொள்ள நேர்கின்றது என்றார்.
இக்கொள்கையினை கொண்டிருந்த பிரெஞ்சுப் புரட்சியாளர்கள், மார்க்சிட்-லெனினிஸ்ட் இறைமறுப்பாளர்கள், மற்றும் 20ம் நூற்றாண்டின் சர்வாதிகார ஆட்சியாளர்கள் பலரின் செயல்கள் இவர்களின் கொள்கையின் விளைவு என விமர்சிக்கப்படுகின்றனர். பிரெஞ்சுப் புரட்சியாரர்களை பர்க் என்பவர் இறைமறுப்பு பைத்தியக்காரர்கள் (atheistical fanaticism) என விமர்சிக்கின்றார். சீனாவின் மா சே துங், வடகொரியா மற்றும் கம்போடியாவின் போல் போட் போன்றோரின் கொடுங்கோலாட்சிக்கு முன்னோடியாக இருந்த ஜோசப் ஸ்டாலின் இறைமறுப்பு ஆட்சியினை 1937இல் வெளியான திருத்த்ந்தையின் சுற்றுமடல் சாடியது. செஸ்டர்டன் "கடவுளை நம்பாதோர் எதை வேண்டுமானாலும் நம்புவர்" என்கின்றார்.
மேற்கோள்கள்
பகுப்பு:இறைமறுப்பு
பினாங்கு பன்னாட்டு வானூர்தி நிலையம்
பினாங்கு பன்னாட்டு வானூர்தி நிலையம் அல்லது பாயான் லெப்பாஸ் பன்னாட்டு வானூர்தி நிலையம், (ஆங்கிலம்: Penang International Airport; மலாய்: Lapangan Terbang Antarabangsa Pulau Pinang; சீனம்: 檳城國際機場; என்பது பினாங்கின் தலைநகரான ஜோர்ஜ் டவுனிலிருந்து 16 கி.மீ. (9.9. மைல்) தொலைவில் அமைந்துள்ள இந்த வானூர்தி நிலையம். மலேசிய நாட்டின் பழைய வானூர்தி நிலையங்களில் ஒன்றாகும். 1935-ஆம் ஆண்டில் திறக்கப்பட்டது.
2020-ஆம் ஆண்டில், 1,826,121 பயணிகள் இந்த விமான நிலையத்தைப் பயன்படுத்தி உள்ளனர். 30,433 விமான நகர்வுகளைப் பதிவு செய்துள்ளது. கோலாலம்பூர், கோத்தா கினாபாலு பன்னாட்டு விமான நிலையங்களுக்கு அடுத்ததாக நாட்டின் சுறுசுறுப்பான விமான நிலையங்களில் மூன்றாவதாக உள்ளது. மேலும் பன்னாட்டுப் பயணிகள் மற்றும் சரக்கு சேவையில் கோலாலம்பூருக்கு அடுத்ததாக இரண்டாம் நிலையில் உள்ளது.
குறைந்த கட்டண விமான சேவை நிறுவனங்களான பயர்பிளை வானூர்திச் சேவை மற்றும் ஏர்ஆசியா விமான நிறுவனங்களின் கூடுதுறையாக (hub) உள்ளது.